20/5 2014.

Bestyrelsesmøde.

Tilstede var: Kim (23), Jens (38), Lotte (28), Sune (26).

1. Kassereskiftet er effektueret og der vil være samarbejde i mellem ”gammel” og ”ny” kasserer, for at kasserer/bestyrelse/ejerforeningen får den bedst mulige overgang. Vi er overbeviste om at Martin nok skal klare jobbet godt.
2. Efter en henvendelse som vedrører parkering af campingvogne på parkerings arealerne, kan vi sort/hvidt sige at det ikke er tilladt. I bestyrelsen er vi i færd med at udarbejde et regelsæt omkring henstilling/parkering af campingvogne på pladserne. Der vil komme noget på skrift, efter sommerferien.
3. Det er snart Skt. Hans og alle bedes huske at klippe hæk, samt ordne udenoms arealerne på egen grund.
4. Der har været tvivl om hvor tit det er påkrævet at slå græs. Det er en dialog som tages op en gang i mellem, for lige at trimme udgifterne på havemanden, som vi i øvrigt er tilfreds med. Måske kan der laves en fast aftale om, at der kun slås græs hver 14. dag.
5. Parkeringsarealerne trænger til renovering, særligt ud for nr. 41 til 46. Vi kan se at der er revner i asfalten ved tidligere reparation og enkelte steder er græs begyndt at spire op af underlaget. Der kræves fagfolk til udbedringen.
6. Årets sidste havedag er planlagt til at være **Lørdag d. 13.september fra kl. 09-13:00.**

Venlig hilsen Bestyrelsen.